2. Wat is jou Werk? Ek is 'n vrou vir my man en 'n ma vir my kinders. Ons woon in Danabaai, baie naby aan Mosselbaai en geniet die lewe en mense hier. Ek het NasieInspirasie amper 7 jaar terug begin onder my skryfnaam iskra. Dit is 'n russiese woord, bevat al die letters in my naam en beteken VONK. Nasieinspirasie se leuse is: " 'n klein vonk kan 'n groot woud laat brand." Gee net wat jy het, dit maak 'n verskil en jy is genoeg! Nasie is 'n plek waar ek van my kreatiwiteit uitleef en hopelik ander s'n aan die brand steek! (it has a rippling effect).
Ek voer onderhoude op die blad, doen publiserings en baie van die grafiese werk en ontwerp van die gedrukte uitgawe. Ek is baie lief daarvoor om liedjies saam my man te skryf en ook om gedigte te skryf, volg my gerus op my sosiale media platforms onder, written by iskra (Instagram) of geskryf deur iskra (Facebook).